O‘zbekiston Respublikasi Oliy Majlisi Senati Kengashining qarorlarini tasdiqlash to‘g‘risida

O‘zbekiston Respublikasi Oliy Majlisining Senati qaror qiladi:
 1. O‘zbekiston Respublikasi Oliy Majlisi Senati Kengashining quyidagi qarorlari tasdiqlansin:
 2015-yil 30-dekabrda qabul qilingan “O‘zbekiston Respublikasining Qozog‘iston Respublikasidagi Favqulodda va Muxtor Elchisi lavozimiga tayinlash to‘g‘risida”gi;
 2016-yil 26-yanvarda qabul qilingan “O‘zbekiston Respublikasi Oliy Majlisi Senatining 2015-yildagi faoliyati to‘g‘risidagi hisobot haqida”gi;
 2016-yil 29-yanvarda qabul qilingan “Agrar, suv xo‘jaligi masalalari va ekologiya qo‘mitasi a’zosi B. Yusupov to‘g‘risida”gi;
 2016-yil 4-fevralda qabul qilingan “Qonunchilik va sud-huquq masalalari qo‘mitasi a’zosi A. Usmanov to‘g‘risida”gi;
 2016-yil 10-fevralda qabul qilingan “O‘zbekiston Respublikasining Rossiya Federatsiyasidagi Favqulodda va Muxtor Elchisi lavozimiga tayinlash to‘g‘risida”gi;
 2016-yil 15-fevralda qabul qilingan “Vazirlar Mahkamasining “2015-yilda respublikani ijtimoiy-iqtisodiy rivojlantirish yakunlari va iqtisodiyotni yanada isloh qilishni chuqurlashtirish, tarkibiy o‘zgartirishlar va modernizatsiyalash bo‘yicha 2016-yilgi iqtisodiy dasturning eng muhim ustuvor vazifalari to‘g‘risida”gi har yilgi ma’ruzasi haqida”gi;
 2016-yil 9-martda qabul qilingan “Andijon viloyati Jalolquduq tumanining va Andijon viloyati Jalolquduq tumani Oxunboboyev shahrining nomini o‘zgartirish to‘g‘risida”gi;
 2016-yil 22-martda qabul qilingan “O‘zbekiston Respublikasining Turkmanistondagi Favqulodda va Muxtor Elchisini lavozimidan ozod qilish to‘g‘risida”gi;
 2016-yil 30-martda qabul qilingan “Qonunchilik va sud-huquq masalalari qo‘mitasi tarkibiga o‘zgartirish kiritish to‘g‘risida”gi;
 2016-yil 30-martda qabul qilingan “Budjet va iqtisodiy islohotlar masalalari qo‘mitasi raisi F. Umarov to‘g‘risida”gi.
 2. Ushbu qaror qabul qilingan kundan e’tiboran kuchga kiradi.